cyanic-selkie/wikianc huggingface dataset:
อิแมนิวเอล แพสไทรช์
งานที่เกี่ยวข้องกับภาครัฐ
แพสไทรช์เคยเป็นที่ปรึกษาทางด้านความสัมพันธ์ระหว่างประเทศให้แก่ผู้ว่าราชการจังหวัดชุงนัม และเป็นที่ปรึกษากองการสัมพันธ์ต่างประเทศให้กับสำนักวิจัยเครือข่ายวิสาหกิจแทด็อกอินโนโพลิส (Daedeok Innopolis) และได้รับแต่งตั้งให้เป็นคณะกรรมการบริหารการเมืองและการลงทุนต่างประเทศให้กับเมืองแทจ็อน ในปี ค.ศ. 2010 และปี ค.ศ. 2012 ตามลำดับ
ประวัติการทำงาน
ปัจจุบันเป็นผู้อำนวยการสถาบันเอเชีย ซึ่งเป็นสถาบันที่หน้าที่เป็นเสมือน "คลังสมอง" ที่รวบรวมงานวิจัยที่เกี่ยวกับความสัมพันธ์ระหว่างประเทศ สิ่งแวดล้อม และเทคโนโลยีในภูมิภาคเอเชียตะวันออก โดยก่อนหน้านี้ในปี ค.ศ. 2007-2008 ได้เคยทำหน้าที่เป็นที่ปรึกษาทางด้านความสัมพันธ์ระหว่างประเทศและการลงทุนระหว่างประเทศให้กับหน่วยงานของรัฐในเขตจังหวัดชุงนัม และเคยดำรงตำแหน่งผู้อำนวยการ KORUS House ในปี ค.ศ. 2005-2007 ซึ่งเป็นหน่วยงานที่ทำหน้าที่เป็นคลังสมอง ทางด้านความสัมพันธ์ระหว่างประเทศ และเป็นหัวหน้ากองบรรณาธิการวารสารของกระทรวงการต่างประเทศ ในการประชาสัมพันธ์ทางด้านสังคมและวัฒนธรรมของเกาหลี (Dynamic Korea) ประจำสถานทูตเกาหลีใต้ ณ กรุงวอชิงตัน ดี.ซี.
รายชื่อแหล่งมรดกโลกในประเทศเนเธอร์แลนด์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเนเธอร์แลนด์ทั้งสิ้น 12 รายการ เป็นแหล่งมรดกโลกทางวัฒนธรรม 11 รายการ และมรดกโลกทางธรรมชาติอีก 1 รายการ
สถานที่ที่ได้ขึ้นบัญชีรายชื่อเบื้องต้น
ประเทศเนเธอร์แลนด์มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 3 รายการ
จังหวัดโทยามะ
จังหวัดโทยามะ ตั้งอยู่บริเวณภาคชูบุของญี่ปุ่นมีเมืองหลวงอยู่ที่เมืองโทยามะ
ภูมิศาสตร์
จังหวัดโทยามะมีอาณาเขตด้านทิศเหนือติดต่อกับทะเลญี่ปุ่น ทิศตะวันออกติดต่อกับจังหวัดนีงาตะและจังหวัดนางาโนะ ทิศใต้ติดต่อกับจังหวัดกิฟุ และทิศตะวันตกติดต่อกับจังหวัดอิชิกาวะ พื้นที่ร้อยละ 30 โดยประมาณของจังหวัดโทยามะอยู่ในเขตอุทยานแห่งชาติ ในเดือนพฤษภาคม พ.ศ. 2555 มีรายงานการค้นพบธารน้ำแข็งครั้งแรกในประเทศญี่ปุ่นที่จังหวัดโทยามะ ซึ่งถือเป็นธารน้ำแข็งที่อยู่ใต้สุดของเอเชียตะวันออก
โรคอิไตอิไต
ในช่วงทศวรรษ 1910 มีรายงานว่าชาวบ้านในแถบที่ราบลุ่มแม่น้ำจินซูในเขตจังหวัดโทยามะมีอาการป่วยเนื่องจากโลหะหนักแคดเมียมที่ปนเปื้อนในแม่น้ำ ชื่อโรคอิไตอิไตมาจากคำว่าอิไต ซึ่งเป็นคำอุทานแสดงอาการเจ็บปวดในภาษาญี่ปุ่นเนื่องจากผู้ป่วยด้วยโรคนี้จะมีอาการปวดตามร่างกาย ซึ่งโรคอิไตอิไตนี้ถือเป็นหนึ่งในสี่โรคที่เกิดจากมลภาวะที่ร้ายแรงที่สุดในประเทศญี่ปุ่น ในปี ค.ศ. 2012 ทางการจังหวัดโทยามะได้ตั้งพิพิธภัณฑ์โรคอิไตอิไตจังหวัดโทยามะขึ้นเพื่อให้สาธารณชนได้ตระหนักถึงปัญหาการปนเปื้อน
การปกครอง
จังหวัดโทยามะประกอบด้วย 10 นคร 2 อำเภอ 4 เมือง และ 1 หมู่บ้าน ได้แก่
ประเทศเวียดนามในโอลิมปิกเยาวชนฤดูร้อน 2010
ประเทศเวียดนาม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเวียดนามเป็นผู้ทำหน้าที่ในการส่งนักกีฬาเข้าร่วมแข่งขันจำนวน 13 คน ใน 7 ชนิดกีฬา ผลการแข่งขันครั้งนี้ประเทศเวียดนามได้รับเหรียญรางวัลแบ่งเป็น 1 เหรียญทอง 1 เหรียญเงิน และ 2 เหรียญทองแดง รวมทั้งหมด 4 เหรียญ
กรีฑา
ผลการแข่งขันดังนี้ :
11.22.63
11.22.63 เป็นภาพยนตร์ชุดขนาดสั้นจากอเมริกา แนวเรื่องบันเทิงคดีวิทยาศาสตร์ระทึกขวัญ ดัดแปลงจากหนังสือ 11/22/63 วันสังหาร โดยสตีเวน คิง มีทั้งหมดแปดตอน บริหารการอำนวยการสร้างโดย J. J. Abrams, King, Bridget Carpenter และ Bryan Burk และอำนวยการสร้างโดยเจมส์ แฟรนโก ซึ่งรับบทเป็นตัวนำเรื่องด้วย ออกฉายครั้งแรกทางฮูลู เมื่อวันที่ 15 กุมภาพันธ์ ค.ศ. 2016 และได้รับคำวิจารณ์ในเชิงบวก
กีฬาคาราเต้ในซีเกมส์ 2017
การแข่งขัน คาราเต้ ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ ศูนย์ประชุมนานาชาติกัวลาลัมเปอร์.
เกมการแข่งขันในปี 2017 ประกอบไปด้วยการแข่งขันใน 16 รายการ (4 คาตะ และ 12 คุมิเต้).
ตารางเหรียญรางวัล
ประเทศเจ้าภาพ (มาเลเซีย)
โอเมปราโซล
โอเมปราโซล (omeprazole) ซึ่งขายในยี่ห้อต่าง ๆ เช่น Prilosec และ Losec เป็นยารักษาโรคกรดไหลย้อน โรคแผลเปื่อยเพปติก/แผลในกระเพาะอาหาร (peptic ulcer disease) และภาวะกรดในกระเพาะอาหารมากเกินไป (Zollinger-Ellison syndrome) ทั้งยังใช้ป้องกันเลือดออกในทางเดินอาหารส่วนบนสำหรับผู้ที่เสี่ยงมาก เป็นยาที่ใช้รับประทานหรือฉีดเข้าในเส้นเลือด
ผลข้างเคียงโดยทั่วไป เป็นต้นว่า คลื่นไส้ อาเจียน ปวดศีรษะ และลมในทางเดินอาหาร/ท้องอืด ส่วนผลข้างเคียงอย่างหนัก เป็นต้นว่า ลำไส้ใหญ่อักเสบเนื่องจากเชื้อโรค Clostridium difficile ความเสี่ยงเกิดปอดบวมสูงขึ้น ความเสี่ยงกระดูกแตก/หักสูงขึ้น และมะเร็งกระเพาะอาหารถูกการอำพราง นอกจากนี้ ไม่ชัดเจนว่า ยานี้ปลอดภัยเมื่อใช้ตอนตั้งครรภ์หรือไม่ และเนื่องจากเป็นยายับยั้งการหลั่งกรด (PPI) จึงมีฤทธิ์ระงับการหลั่งกรดในกระเพาะอาหาร
ยานี้ได้รับการค้นพบใน ค.ศ. 1979 เป็นยาจำเป็นในรายการขององค์การอนามัยโรค ถือเป็นยาที่มีประสิทธิผลและปลอดภัยที่สุดที่จำเป็นในระบบสาธารณสุข และเป็นยาที่หมดอายุสิทธิบัตรแล้ว สำหรับราคาขายส่งในประเทศกำลังพัฒนานั้น ใน ค.ศ. 2014 อยู่ที่ 0.01-0.07 ดอลลาร์สหรัฐ (ประมาณ 0.32-2.27 บาท) ต่อเม็ด ในสหรัฐอเมริกา ราคาขายปลีกโดยเฉลี่ยใน ค.ศ. 2016 อยู่ที่ 0.50 ดอลลาร์สหรัฐ (ประมาณ 18 บาท)
การใช้ในการแพทย์
ยาสามารถใช้รักษาโรคกรดไหลย้อน (GERD), แผลเปื่อยเพปติก/แผลในกระเพาะอาหาร (peptic ulcers), หลอดอาหารอักเสบเหตุกร่อน (erosive esophagitis), Zollinger-Ellison syndrome, และหลอดอาหารอักเสบแบบชอบอีโอซิโนฟิล (eosinophilic esophagitis)
การใช้ยา
เป็นยาชนิดเม็ดใช้สำหรับรับประทาน การหยุดใช้ยาต้องปรึกษาแพทย์ผู้รักษาก่อน ไม่ควรแบ่งหรือเคี้ยวเม็ดยา ควรกลืนยาทั้งเม็ด
ในผู้จำเป็นต้องใช้ยาทั่วไปรับประทานวันละ 1 ครั้ง เป็นเวลา 4-8 สัปดาห์ ส่วนการใช้เพื่อรักษาแผลในกระเพาะอาหาร ควรใช้ยาหลังอาหารเช้า
การใช้ยาร่วมกับยาอื่น ๆ เพื่อกำจัดเชื้อแบคทีเรีย H. Pylori ในกระเพาะอาหาร รับประทานวันละ 2 ครั้ง หรือให้ใช้ยาตามที่ระบุไว้ในฉลาก
การใช้ยาควรระมัดระวังกับผู้ป่วยโรคตับ สตรีมีครรภ์หรือกำลังให้นมบุตร นอกจากนี้ฤทธิ์ของยายังอาจบดบังอาการของมะเร็งกระเพาะอาหารจึงควรระมัดระวังเป็นพิเศษ และควรมีการวินิจฉัยแยกโรคมะเร็งกระเพาะอาหารก่อนการรักษาด้วยยานี้
แผลเปื่อยเพปติก/แผลในกระเพาะอาหาร
แผลเปื่อยเพปติก/แผลในกระเพาะอาหารสามารถรักษาได้ด้วยยานี้ การรักษาการติดเชื้อ Helicobacter pylori ทำได้ด้วยยา 3 อย่าง คือ ยานี้ อะม็อกซีซิลลิน และคลาริโทรมัยซินเป็นเวลา 7-14 วัน แต่ก็อาจแทนอะม็อกซีซิลลินด้วย metronidazole สำหรับคนไข้ที่แพ้เพนิซิลลิน
ผลไม่พึงประสงค์
ผลไม่พึงประสงค์สำคัญซึ่งเกิดบ่อยที่สุดโดยเกิดในคนไข้อย่างน้อย 1% รวมทั้ง ปัญหาอื่น ๆ ที่เนื่องกับผลที่ไม่พึงประสงค์รวมทั้ง
มีงานศึกษาที่ยกประเด็นเรื่องการดูดซึมวิตามินบี12 และธาตุเหล็กได้ไม่ดี แต่ผลดูเหมือนจะไม่มาก โดยเฉพาะเมื่อให้อาหารเสริมเพิ่ม
ตั้งแต่ได้เริ่มใช้ ยายับยั้งการหลั่งกรด (PPI) โดยเฉพาะยานี้ ได้สัมพันธ์กับกรณีไตอักเสบ (acute interstitial nephritis) หลายกรณี ซึ่งเป็นปฏิกิริยาที่ไม่พึงประสงค์ต่อยา
การใช้ PPI ในระยะยาวสัมพันธ์อย่างมีกำลังกับการเกิดติ่งเนื้อเมือกที่ไม่ร้าย (benign polyp) จากต่อมส่วนกระพุ้งกระเพาะ (fundic gland) (ซึ่งต่างจาก fundic gland polyposis) ติ่งเหล่านี้ไม่ได้ก่อมะเร็งและจะหายไปเองเมื่อหยุดใช้ยา ยังไม่พบความสัมพันธ์ระหว่างการใช้ PPI กับมะเร็ง แต่การใช้ยาก็อาจอำพรางมะเร็งกระเพาะอาหารหรือปัญหากระเพาะปัญหาที่หนักอื่น ๆ ซึ่งแพทย์จะต้องคอยระวัง
งานทบทวนวรรณกรรมปี 2017 พบความสัมพันธ์ของการใช้ยา PPI ระยะยาวกับสภาวะต่าง ๆ ในระดับไม่เท่ากันคือ
การตั้งครรภ์และการเลี้ยงลูกด้วยนมแม่
ข้อมูลทางวิทยาการระบาดไม่แสดงความเสี่ยงพิการที่สูงขึ้นของทารก ยังไม่มีการทดลองทางคลินิกซึ่งประเมินผลที่อาจเป็นไปได้อย่างถ้วนถี่สำหรับการใช้ยาเมื่อเลี้ยงลูกด้วยนมแม่ แต่เภสัชพลวัต (pharmacokinetics) ของโมเลกุลยา แสดงนัยอย่างมีกำลังว่า ปลอดภัยสำหรับใช้เมื่อเลี้ยงลูกด้วยนมแม่ คือ ดังนั้น ยาในขนาดธรรมดาน่าจะปลอดภัยในช่วงการเลี้ยงลูกด้วยนมแม่
ปฏิสัมพันธ์
ปฏิสัมพันธ์ที่สำคัญกับยาอื่น ๆ เกิดน้อยมาก แต่ปัญหาสำคัญสุดเป็นการลดฤทธิ์ของยาลดความเสี่ยงโรคหัวใจและโรคหลอดเลือดสมอง คือ clopidogrel เมื่อรับประทานพร้อม ๆ กับโอเมปราโซล แม้ผลที่เกิดจะยังเป็นเรื่องไม่ยุติ แต่ก็อาจเพิ่มโรคหลอดเลือดสมองและหัวใจวายสำหรับคนที่รับประทานยา clopidogrel เพื่อป้องกันเหตุการณ์เช่นนี้
ปฏิสัมพันธ์เยี่ยงนี้เป็นไปได้ก็เพราะยาเป็นสารยับยั้งเอนไซม์ CYP2C19 และ CYP3A4 และยา clopidogrel อยู่ในรูปแบบที่ไม่มีฤทธิ์ซึ่งต้องผ่านเมแทบอลิซึมอาศัย CYP2C19 เพื่อเปลี่ยนให้เป็นรูปแบบที่มีฤทธิ์ ดังนั้น การยับยั้ง CYP2C19 จึงอาจระงับฤทธิ์ของ clopidogrel ซึ่งก็จะลดผลของมัน
อนึ่ง เบ็นโซไดอาเซพีนเกือบทั้งหมดก็ต้องผ่านผ่านเมแทบอลิซึมอาศัยเอนไซม์ CYP3A4 และ CYP2D6 และการยับยั้งเอนไซมเหล่านี้จะมีผลเพิ่ม AUC ของเบ็นโซไดอาเซพีน ซึ่งก็คือเพิ่มผลรวมของยาตามเวลาสำหรับขนาดยาหนึ่ง ๆ ตัวอย่างยาที่อาศัย CYP3A4 เพื่อเมแทบอลิซึมอีกอย่างก็คือยาแก้ซึมเศร้า escitalopram , สารกันเลือดเป็นลิ่มคือวาร์ฟาริน, ยาแก้ปวดต่าง ๆ รวมทั้งออกซิโคโดน ทรามาดอล และ oxymorphone คือ ความเข้นข้นของยาเหล่านี้อาจเพิ่มเมื่อใช้ร่วมกับโอเมปราโซล
ยายังระงับการทำงานของโปรตีน p-glycoprotein เหมือนกับยายับยั้งการหลั่งกรด (PPI) อื่น ๆ
ยาที่อาศัยสภาพกรดในกระเพาะอาหาร (เช่น คีโตโคนาโซลและ atazanavir) อาจดูดซึมได้ไม่ดี และยาปฏิชีวนะที่ไม่เสถียรเนื่องจากสภาพกรด (เช่น อิริโทรมัยซิน ซึ่งเป็นสารยับยั้ง CYP3A4 ที่มีฤทธิ์สูงมาก) อาจดูดซึมได้มากกว่าปกติเนื่องจากสภาวะที่เป็นด่างมากกว่าปกติของกระเพาะเมื่อรับประทานยานี้ สมุนไพร Hypericum perforatum (St. John's wort) และ Gingko biloba สามารถลดความเข้มข้นของโอเมปราโซลในพลาสมาอย่างสำคัญผ่านกระบวนการเหนี่ยวนำ (induction) ของ CYP3A4 และ CYP2C19
PPI ต่าง ๆ เช่น โอเมปราโซล พบว่า เพิ่มความเข้มข้นในพลาสมาของสารเคมีบำบัดและสารระงับภูมิคุ้มกันคือ methotrexate
กลไกการทำงาน
ยาเป็นสารยับยั้งการหลั่งกรด (PPI) ที่จำเพาะเจาะจง (selective) และผันกลับไม่ได้ (irreversible) คือมันยับยั้งการทำงานของเอนไซม์ H+/K+-ATPase ซึ่งพบที่ผิวของ parietal cell ในกระเพาะโดยเฉพาะ ระบบเอนไซม์นี้มองได้ว่า เป็นปัมพ์ของการหลั่งกรด (proton หรือ H+) ในเยื่อเมือกกระเพาะ ดังนั้น ยาจึงยับยั้งขั้นตอนสุดท้ายของการผลิตกรดในกระเพาะอาหาร โดยระงับทั้งการหลั่งกรดพื้นฐานและการหลั่งกรดเมื่อได้อาหารเป็นตัวกระตุ้น
ยามีผลยับยั้งภายในหนึ่ง ชม. หลังได้ยา โดยให้ผลสูงสุดภายใน 2 ชม. และอาจมีฤทธิ์นานถึง 72 ชม. ผลยับยั้งกรดของยาจะไม่เพิ่มอีกหลังจาก 4 วันที่รับประทานยาซ้ำ ๆ เมื่อหยุดใช้ยา การหลั่งกรดกระเพาะอาหารจะกลับคืนปกติภายใน 3-5 วัน
เภสัชพลวัต (Pharmacokinetics)
ลำไส้เล็กเป็นจุดดูดซึม ซึ่งเสร็จภายใน 3-6 ชม. เมื่อได้ใช้ยาแล้วอย่างซ้ำ ๆ สภาพพร้อมใช้ทางชีวภาพ (bioavailability) จะอยู่ที่ 60% เหมือนกับยายับยั้งการหลั่งกรดอื่น ๆ ยาจะมีผลต่อระบบเอนไซม์ H+/K+-ATPase ซึ่งมีสภาพกัมมันต์เท่านั้น อาหารเป็นตัวกระตุ้นให้เอนไซม์เริ่มทำงานเพื่อช่วยย่อยอาหาร เพราะเหตุนี้ จึงแนะนำให้คนไข้รับประทานยาเมื่อท้องว่าง เช่นผู้ผลิตรายหนึ่งแนะนำให้รับประทานพร้อมกับน้ำเปล่าแก้วหนึ่งโดยไม่รวมน้ำอื่น ๆ หรืออาหาร
อนึ่ง แหล่งอ้างอิงโดยมากแนะนำว่า หลังจากรับประทานยา ให้รอ 30 นาทีก่อนรับประทานข้าว (อย่างน้อย 60 นาทีสำหรับยาที่ไม่ได้เคลือบกันกรดแต่ใช้บวกกับสารทำให้เป็นด่างในกลุ่มโซเดียมไบคาร์บอเนต ) แม้ก็มีบางแห่งที่กล่าวว่า มีรูปแบบแคปซูลที่รับประทานพร้อมกับอาหารได้เลย
เมแทบอลิซึมของยาจะเกิดผ่านอาศัยเอนไซม์ cytochrome P450 อย่างสิ้นเชิง โดยหลักในตับ เมแทบอไลต์ที่ได้ระบุแล้วรวมทั้ง sulfone, sulfide, และ hydroxy-omeprazole ซึ่งล้วนแต่ไม่มีผลต่อการหลั่งกรด ยาประมาณ 80% ที่รับประทานจะขับออกเป็นเมแทบอไลต์ในปัสสาวะ และที่เหลือจะพบในอุจจาระโดยหลักจากน้ำดี
สักการสถานบาไฮ
สักการสถานบาไฮ เป็นศาสนสถานหรือโบสถ์ของศาสนาบาไฮ ใช้เป็นที่สวดอธิษฐานและอ่านธรรมนิพนธ์ โดยอนุญาตให้ทุกคนไม่ว่ามีเชื้อชาติหรือความเชื่อใดเข้าไปนมัสการพระเป็นเจ้าได้
โอเมปราโซล
ประวัติ
บริษัท Astra AB (ปัจจุบัน AstraZeneca) ได้วางขายยาในตลาดเป็นครั้งแรกในสหรัฐอเมริกาในปี 1989 โดยมียี่ห้อว่า Losec ในปี 1990 องค์กรอาหารและยาสหรัฐ (FDA) ให้บริษัทเปลี่ยนยี่ห้อเป็น Prilosec เพื่อไม่ให้สับสนกับยาขับปัสาวะคือ Lasix แต่ก็ยังสับสนกับยาแก้ซึมเศร้า คือ Prozac อยู่ดี เมื่ออายุสิทธิบัตรของยาหมดในเดือนเมษายน 2001 บริษัทก็เริ่มวางขาย esomeprazole (ยี่ห้อ Nexium) เป็นยาทดแทนโดยยังมีสิทธิบัตร บริษัทจำนวนมากได้วางตลาดขายยาที่หมดสิทธิบัตรทั่วโลก โดยมียี่ห้อต่าง ๆ มากมาย
สักการสถานบาไฮ
ปัจจุบันมีการสร้างสักการสถานบาไฮไว้แล้ว 11 แห่ง แต่สักการสถานที่กรุงอาชกาบัต ประเทศเติร์กเมนิสถาน ถูกรื้อทำลายไปแล้ว คงเหลืออยู่ 10 แห่ง เป็นโบสถ์ระดับทวีป 8 แห่ง และระดับท้องถิ่น 2 แห่ง ส่วนใหญ่บาไฮศาสนิกชนจะพบปะกันที่บ้านส่วนตัว ศูนย์บาไฮของท้องถิ่น หรืออาคารเช่า
โอเมปราโซล
รูปแบบยา
มีแพ็คยาสำหรับฉีดเข้าเส้นเลือดด้วยโดยมียาขวดหนึ่งและหลอดสารละลายอีกหลอดหนึ่ง ในขวดจะมียาเป็นผงออกสีขาว ๆ ซึ่งมี omeprazole sodium 42.6 มก. ซึ่งเท่ากับโอเมปราโซล 40 มก.
อนึ่ง มียาน้ำแบบเป็นสารแขวนลอย โดยสารจะเป็นเม็ดยาเคลือบกันกรดกระเพาะ เป็นยาที่โดยหลักให้แก่เด็ก แต่คนไข้ที่มีปัญหาการกลืนก็สามารถใช้ยานี้ได้
โอลิมปิกฤดูร้อน 1940
โอลิมปิกฤดูร้อน 1940 (1940 Summer Olympics; 第十二回オリンピック競技大会 (Dai Jūni-kai Orinpikku Kyōgi Taikai)) เป็นกีฬาโอลิมปิกฤดูร้อน ที่จะถูกกำหนดให้จัดขึ้นระหว่างวันที่ 21 กันยายน - 6 ตุลาคม พ.ศ. 2483 (ค.ศ. 1940) ณ กรุงโตเกียว ประเทศญี่ปุ่น แต่ต้องยกเลิกการแข่งขันเพราะเกิดสงครามโลกครั้งที่ 2 ขึ้นเสียก่อน หลังสงครามโลกครั้งที่โดยความพ่ายแพ้ของญี่ปุ่นแล้ว 24 ปีต่อมา ญี่ปุ่นจึงสามารถได้เป็นเจ้าภาพกีฬาโอลิมปิกในปี 1964 ในเวลาต่อมา
การลงคะแนน
ผลการลงคะแนนตัดสินในการประชุมคณะกรรมการโอลิมปิกสากล เมื่อวันที่ 31 กรกฎาคม ผลการลงคะแนนตัดสินให้โตเกียว 36 คะแนน และ เฮลซิงกิ 27 คะแนน โดยโตเกียวเป็นประเทศแรกของเอเชียที่ได้รับการพิจารณา
บอยเฟรนด์ (วงดนตรี)
บอยเฟรนด์ (Boyfriend, 보이프렌드) เป็นวงบอยแบนด์สัญชาติเกาหลีใต้ ก่อตั้งโดยสตาร์ชิปเอนเตอร์เทนเมนต์ พวกเขาเป็นวงบอยแบนด์วงแรกที่มีสมาชิกแฝด กลุ่มประกอบด้วย คิม ดงฮย็อน, ชิม ฮย็อนซ็อง, อี จ็องมิน, โจ ย็องมิน, โจ กวังมิน และโน มินอู พวกเขาเปิดตัวในรายการเอ็มเคานต์ดาวน์ของเอ็มเน็ต เมื่อวันที่ 26 พฤษภาคม 2011 ด้วยเพลง "Boyfriend" สตาร์ชิปเอนเตอร์เทนเมนต์ประกาศว่าบอยเฟรนด์ยุบวงในวันที่ 17 พฤษภาคม 2019
รายชื่อสกุลนักการเมืองไทย
ด้านล่างนี้คือสกุลนักการเมืองไทย ที่บุคคลในตระกูลมีนักการเมืองระดับชาติและท้องถิ่นตั้งแต่ 2 คนขึ้นไป
หมายเหตุ: ตัวหนาหมายถึงบุคคลที่กำลังหรือเคยดำรงตำแหน่งนายกรัฐมนตรี รัฐมนตรีว่าการ หรือรัฐมนตรีช่วยว่าการ หรือเทียบเท่า
=ก=
ขำเจริญ
= ค =
คำประกอบ
น้องชายนายสวัสดิ์
เงินหมื่น
= จ =
เจริญนนทสิทธิ์
= ฉ =
ฉายแสง
= ช =
ฐานะจาโร
= ด =
เดชเดโช
= ต =
ไตรสรณกุล
=ท=
ไทยเศรษฐ์
= ธ =
ธรรมเพชร
= น =
นิมมานเหมินท์
= บ =
เบ็ญจศิริวรรณ
= ป =
เปี่ยมสมบูรณ์
= ผ =
= พ =
โพธิพิพิธ
= ฟ =
= ภ =
ภิรมย์ภักดี
= ม =
มีนชัยนันท์
= ย =
ยาวอหะซัน
= ร =
ฤกษ์หร่าย
= ล =
ล่ำซำ
= ว =
เวชชาชีวะ
= ศ =
ศรีวิกรม์
= ษ =
= ส =
สำเร็จวาณิชย์
= ห =
หุตะสิงห์
= อ =
เอื้ออภิญญกุล
=ฮ=
สโมสรฟุตบอลสมุทรปราการ ยูไนเต็ด
สโมสรฟุตบอลสมุทรปราการ ยูไนเต็ด เป็นสโมสรฟุตบอลในประเทศไทย ก่อตั้งขึ้นเมื่อปี พ.ศ. 2553 ตั้งอยู่ที่ตำบลบางปูใหม่ อำเภอเมืองสมุทรปราการ จังหวัดสมุทรปราการ ปัจจุบันลงแข่งขันในระดับไทยแลนด์ อเมเจอร์ลีก
โดยสโมสรเข้ามาสู่การแข่งขันในฟุตบอลลีกอาชีพ จากการรับช่วงสิทธิในการลงแข่งขันต่อจากสโมสรไทยซัมมิท สมุทรปราการที่ยุบทีมไปและได้คืนสิทธิให้กับสมาคมกีฬาจังหวัดสมุทรปราการ ก่อนที่ในเวลาต่อมาสมาคมกีฬาจังหวัดสมุทรปราการจะมอบสิทธิในการลงแข่งขันในลีกภูมิภาค ดิวิชัน 2 ต่อให้กับสโมสรฟุตบอลสมุทรปราการ ยูไนเต็ด
ฤดูกาล 2558 สโมสรฟุตบอลสมุทรปราการ ยูไนเต็ด ประกาศขอพักทีมเป็นเวลา 1 ฤดูกาล ก่อนจะกลับมาส่งทีมลงแข่งขันอีกครั้งใน ฤดูกาล 2559
ประวัติ
สโมสรฟุตบอลสมุทรปราการ ยูไนเต็ด ก่อตั้งขึ้นในปี พ.ศ. 2554 โดยนายสายันห์ แสงวงค์ และได้รับสิทธิในการลงแข่งขันในลีกภูมิภาค ดิวิชัน 2 ต่อจากสโมสรฟุตบอลไทยซัมมิทที่ยุบสโมสรไปก่อนหน้านี้
ฤดูกาล 2554 สมุทรปราการ ยูไนเต็ด ลงแข่งขันในลีกภูมิภาค ดิวิชัน 2 เป็นครั้งแรก ในโซนกรุงเทพฯและปริมณฑล โดยมี วันชัย แหยมสลำ เป็นผู้ฝึกสอนคนแรก และใช้ผู้เล่นผสมผสานกันระหว่างผู้เล่นของสโมสรไทยซัมมิท สมุทรปราการที่ยุบทีมไป รวมกับผู้เล่นที่ไม่อยู่ในแผนการทำทีมของสโมสรสมุทรปราการ เอฟซี
โดยสโมสรลงแข่งขันอย่างเป็นทางการเป็นนัดแรกเมื่อวันที่ 26 กุมภาพันธ์ พ.ศ. 2554 ในการแข่งขันลีกภูมิภาค ดิวิชัน 2 นัดที่บุกไปชนะสโมสรฟุตบอลราชวิถี 0–1 ที่สนามกีฬาการเคหะแห่งชาติ คลองจั่น และจัดว่ามีผลงานโดยรวมที่ดีในฤดูกาลแรกที่เข้าร่วมการแข่งขัน โดยสโมสรมีลุ้นทำอันดับเพื่อไปเล่นในรอบแชมป์เปียนส์ลีก แต่กลับพบกับความผิดหวังเมื่อจบฤดูกาลด้วยอันดับที่ 3 ในโซนกรุงเทพฯและปริมณฑล ต้องพลาดโอกาสไปอย่างน่าเสียดาย
นอกจากนี้สโมสรยังได้ลงเล่นในฟุตบอลถ้วยไทยเอฟเอคัพและไทยลีกคัพเป็นปีแรก โดยในการแข่งขันเอฟเอคัพ สโมสรสามารถเอาชนะสระแก้ว ซิตี้ และศุลกากร ได้ในรอบแรกและรอบที่สอง จนมาถึงรอบที่สามที่พบกับเมืองทอง ยูไนเต็ด สโมสรพบกับความพ่ายแพ้ไปอย่างขาดลอยถึง 9–0 และตกรอบไปในที่สุด ส่วนในการแข่งขันโตโยต้า ลีกคัพ 2554 สโมสรตกรอบคัดเลือก รอบแรก โดยแพ้ให้กับสโมสรมหาวิทยาลัยเกษมบัณฑิต
โอลิมปิกฤดูร้อน 1944
โอลิมปิกฤดูร้อน 1944 (1944 Summer Olympics) เป็นกีฬาโอลิมปิกฤดูร้อน ที่จะถูกกำหนดให้จัดขึ้นในปีพ.ศ. 2487 (ค.ศ. 1944) ณ กรุงลอนดอน สหราชอาณาจักร แต่ต้องยกเลิกการแข่งขันเพราะสงครามโลกครั้งที่ 2
ซิ่น
ซิ่น (ສິ້ນ) เป็นผ้านุ่งของผู้หญิง มีลักษณะที่แตกต่างกันไปตามท้องถิ่น ทั้งขนาด การนุ่ง และลวดลายบนผืนผ้า โดยมีการสวมใส่ในประเทศลาวและประเทศไทย โดยเฉพาะทางภาคเหนือและภาคอีสานของไทย
ผ้าซิ่นนับเป็นความภาคภูมิใจอย่างหนึ่งของหญิงไทย ในสมัยโบราณ การทอผ้าเป็นงานในบ้าน ลูกผู้หญิงมีหน้าที่ทอผ้า แม่จะสั่งสอนให้ลูกสาวฝึกทอผ้าจนชำนาญ แล้วทอผ้าผืนงามสำหรับใช้ในโอกาสพิเศษ เช่น งานแต่งงาน งานบวช หรืองานบุญประเพณีต่าง ๆ การนุ่งผ้าซิ่นของผู้หญิงจึงเป็นเหมือนการแสดงฝีมือของตนให้ปรากฏ ผ้าซิ่นที่ทอได้สวยงาม มีฝีมือดี จะเป็นที่กล่าวขวัญและชื่นชมอย่างกว้างขวาง และยังเป็นการบ่งบอกฐานะทางสังคม เช่น ผ้าทอที่มีลวดลายสวยงาม มีสีสันและพิศดารนั้นมักใช้เฉพาะเจ้านายในราชสำนัก หรือ คนที่มีความร่ำรวย ส่วนผ้าซิ่นลายธรรมดาเรียบงายสีสันน้อยมักใช้ในกลุ่มชาวบ้านโดยทั่วไป
ผ้าซิ่นของไทยมักจะแบ่งได้เป็นสองลักษณะ อย่างแรกคือ ผ้าซิ่นสำหรับใช้ทั่วไป มักจะไม่มีลวดลาย ทอด้วยผ้าฝ้ายหรือด้ายโรงงาน (ในสมัยหลัง) อาจใส่ลวดลายบ้างเล็กน้อยในเนื้อผ้า อีกอย่างหนึ่ง ผ้าซิ่นสำหรับใช้ในโอกาสพิเศษมักจะทอด้วยความประณีตเป็นพิเศษ มีการใส่ลวดลาย สีสันงดงาม และใช้เวลาทอนานนับแรมเดือน
ขนาดและลักษณะของผ้าซิ่นนั้นขึ้นกับฝีมือ รสนิยม ขนบการทอในแต่ละท้องถิ่น และยังขึ้นกับขนาดของกี่ทอด้วย การทอผ้าด้วยกี่หน้าแคบ จะได้ผ้าที่แคบ ผ้าซิ่นสำหรับใช้จริงจึงต้องนำมาต่อเป็นผืนให้กว้างขึ้น อย่างไรก็ตาม ผ้าซิ่นในปัจจุบันจะทอด้วยกี่หน้ากว้าง ไม่ต้องต่อผืนอย่างในสมัยโบราณอีกต่อไป
ส่วนประกอบ
ผ้าซิ่นส่วนมาก มีโครงสร้างคล้ายกัน คือ ประกอบด้วย 3 ส่วนหลัก ได้แก่
ผ้าซิ่นแบบต่าง ๆ
เนื่องจากวัฒนธรรมการทอผ้าในแต่ละท้องถิ่นมีความแตกต่างกัน ผ้าซิ่นที่พบในประเทศไทย จึงมีความหลากหลาย ดังต่อไปนี้
ผ้าซิ่นในเขตภาคเหนือของประเทศไทย
ในเขตภาคเหนือของประเทศไทย ชาวล้านนาก็เรียกผ้านุ่งสำหรับผู้หญิงว่า "ซิ่น/สิ้น" (, สิ้น) เช่นกัน ผ้าซิ่นคือผ้าที่เย็บเป็นถุงสำหรับผู้หญิงนุ่ง จะมีขนาดสั้นยาวและกว้างแคบต่างๆกันไป ขึ้นอยู่กับรูปร่างของผู้นุ่ง และวิธีการนุ่ง นอกจากนี้ยังขึ้นอยู่กับโอกาส เวลา และสถานที่ ตลอดจนอาจจะเปลี่ยนแปลงตามความนิยมในแต่ละยุคสมัยด้วย โครงสร้างของผ้าซิ่นโดยทั่วไป จะประกอบด้วย 3 ส่วน คือ ส่วนเอวหรือหัวซิ่น ส่วนตัวซิ่น และส่วนตีนซิ่น สำหรับผ้าซิ่นที่ใช้นุ่งในโอกาสพิเศษ เช่น ในพิธีกรรม ในงานทำบุญที่วัด จะต่อตีนซิ่นด้วยผ้าทอพิเศษด้วยเทคนิคการ “จก” มีการตกแต่งลวดลายงดงามกว่าปกติ เรียกว่า "ผ้าซิ่นตีนจก" (, ผ้าสิ้นตี๋นจ๋ก) ลวดลายของซิ่นตีนจกนั้นมีความหลากหลายสูงมากตามท้องถิ่น แต่โดยรวมแล้วลวดลายทั้งหมดล้วนได้แนวคิดมาจาก "ธรรมชาติรอบตัว" "คติความเชื่อ" และ "พุทธศาสนา" ผ้าซิ่นตีนจกในเขตภาคเหนือของประเทศไทยที่มีชื่อเสียงโด่งดังตัวอย่างเช่น ผ้าซิ่นตีนจกจากอำเภอแม่แจ่ม จังหวัดเชียงใหม่ ผ้าซิ่นตีนจกจากอำเภอลอง จังหวัดแพร่ และผ้าซิ่นตีนจกเชียงแสนวิเศษ จังหวัดน่าน
ผ้าซิ่นในประเทศลาว
ผ้าซิ่นในประเทศลาว อันเรียกว่า สิ้น (ສິ້ນ) ถือเป็นชุดอันมีความสำคัญเป็นพิเศษ เป็นชุดประจำชาติของชาวลาว ไม่ว่าจะเป็น ลาวลุ่ม ลาวเทิ่ง ลาวสูงที่อยู่ในประเทศ​ลาวใส่ทุกคน สามารถสวมใส่โดยผู้หญิงทุกรุ่นทุกวัย ไม่ว่าจะเป็นในบ้าน โรงเรียน งานแต่งงาน วัดวาอาราม หรือสถานที่รัฐการต่างๆ เป็นต้น ในงานสำคัญ สตรีลาวมักนุ่งซิ่นพร้อมกับสไบหรือบางครั้งบางคราวจะเรียกว่า ผ้าเบี่ยง ซึ่งมักมีสีหรือลวดลายคล้ายคลึงกับซิ่นเพื่อให้ใส่แล้วดูเข้ากันกับซิ่น
มิวส์ (กลุ่มไอดอลญี่ปุ่น)
กิจกรรมครั้งสุดท้ายของมิวส์เป็นงานคอนเสิร์ตซึ่งจัดขึ้นเมื่อวันที่ 31 มีนาคม และ 1 เมษายน ค.ศ. 2016 ที่โตเกียวโดม
แนวคิด
มิวส์ประกอบด้วยนักพากย์เสียงชาวญี่ปุ่น 9 คนที่ให้เสียงตัวละครหลักของแฟรนไชส์เลิฟไลฟ์! คำว่ามิวส์ (μ's) นั้นเป็นคำอ่านในภาษาอังกฤษและฝรั่งเศสของ "มิวส์" ซึ่งเป็นเหล่าเทพธิดาจากเทพปกรณัมกรีกผู้เป็นแรงบันดาลใจให้แก่บทกวี วิทยาศาสตร์ และศิลปะ และมีจำนวนทั้งหมด 9 องค์ซึ่งคล้ายคลึงกับจำนวนสมาชิกของวงเอง
เพลงที่มีการจัดจำหน่ายทั้งหมด รวมทั้งงานประเภทอื่นเช่นงานคอนเสิร์ตหรือวีดีโอเกมที่เกี่ยวข้องกับแฟรนไชส์ จะได้รับการเผยแพร่ในนามของตัวละครในแฟรนไชส์แทน สมาชิกวงจะใช้ชื่อตัวละครเหล่านี้ในการเรียกถึงตนเอง และจะใช้ชื่อจริงของตนเมื่อมีส่วนร่วมในงานอื่นซึ่งไม่เกี่ยวข้องกับเลิฟไลฟ์
ท่าเต้นและการแสดงเพลงของวงมีการถอดแบบออกมาจากท่าเต้นของตัวละครในแฟรนไชส์ ซึ่งได้รับความนิยมจากภาพยนตร์การ์ตูนทางโทรทัศน์ของแฟรนไชส์เอง ทำให้สมาชิกวงมีภาพลักษณ์เหมือนตัวละครในชีวิตจริง ส่งผลให้มีผู้สนับสนุนจากผู้ชมภาพยนตร์การ์ตูนเป็นส่วนใหญ่ ในช่วงแรกแฟนคลับของวงจะเป็นผู้ชายเสียส่วนมาก แต่หลังจากความนิยมของภาพยนตร์การ์ตูนเพิ่มสูงขึ้นก็พบว่ามีจำนวนแฟนคลับหญิงเพิ่มขึ้นตามเช่นกัน โยเฮ คิซาระ ผู้ประพันธ์เพลงของแลนติส ได้วิเคราะห์ไว้ว่าผู้คนส่วนใหญ่สนใจในงานคอนเสิร์ตมากกว่างานในรูปแบบอื่น
ในชื่อผลิตภัณฑ์หรือชิ้นงานอาจมีการเล่นคำว่า "μ'sic" ซึ่งเป็นการผสมคำระหว่าง "μ's" และ "music"
ประวัติ
นิตยสาร "เด็งเกกิจีส์แม็กกาซีน" (Dengeki G's magazine) ฉบับเดือนสิงหาคมในปี 2010 ได้ประกาศรายชื่อตัวละครในแฟรนไชส์เลิฟไลฟ์!เป็นครั้งแรกพร้อมซิงเกิล "โบกุระโนะไลฟ์คิมิโตะโนะไลฟ์" (Bokura no Live Kimi to no Life) ที่วางจำหน่ายเมื่อวันที่ 13 ทั้งนี้เป็นการวางจำหน่ายตั้งแต่วงยังไม่มีชื่อ ซึ่ง ณ ขนะนั้นวงได้ใช้นามว่า "เลิฟไลฟ์! สคูลไอดอลโปรเจกต์" (Love Live! School Idol Project) แทน และได้มีการใช้ชื่อของตัวละครเองเป็นนักร้องบนปกซิงเกิลในขณะที่ชื่อของนักพากย์ตัวละครยังไม่ปรากฏ
หลังจากนั้นไม่นานก็ได้มีการประกาศชื่อนักพากย์เสียงใน "เด็งเกกิจีส์แม็กกาซีน" ฉบับเดือนพฤศจิกายนปี 2010 ซึ่งมีการเปิดโหวตให้ผู้ใช้โทรศัพท์มือถือได้ร่วมคัดเลือกชื่ออย่างเป็นทางการของวงตั้งแต่วันที่ 30 ตุลาคมถึง 14 พฤศจิกายน โดยในภายหลังวงได้ชื่ออย่างเป็นทางการว่า "มิวส์" (μ's) และได้เริ่มเปิดตัววงอย่างเป็นทางการมานับแต่นั้น รวมทั้งได้มีการจัดคอนเสิร์ตย่อม ๆ ครั้งแรกในปี 2012 และถึงแม้ว่าซิงเกิลแรกบนชาร์ตออริกอนจะอยู่ในอันดับที่ 167 แต่ความนิยมของวงก็เริ่มเพิ่มสูงขึ้นหลังจากการเข้าร่วมในคอนเสิร์ต "อานิเมโลซัมเมอร์ไลฟ์" (Animelo Summer Live) ในปีเดียวกัน ซึ่งเป็นคอนเสิร์ตที่ประกอบด้วยนักพากย์ตัวละครการ์ตูนญี่ปุ่นหลาย ๆ เรื่อง
หลังการออกอากาศของการ์ตูนโทรทัศน์ในเดือนมกราคม 2013 และการวางจำหน่ายซิงเกิล "โนแบรนด์เกิลส์ / สตาร์ตแดช" (No Brand Girls / Start Dash) ในเดือนเมษายน 2013 ซิงเกิลของวงหลังจากนั้นก็ติดอยู่ใน 5 อันดับแรกบนชาร์ตออริกอนเป็นเวลา 10 ซิงเกิลติดต่อกันภายใต้ชื่อ "มิวส์" (μ's) การบันทึกการแสดงสดของคอนเสิร์ตในปี 2014 ติดอันดับ 1 บนชาร์ตแผ่นเพลงบลูเรย์ของออริกอน และในแต่ละปีวงได้จัดคอนเสิร์ตในระดับใหญ่มากขึ้นเรื่อย ๆ สำหรับคอนเสิร์ตในปี 2015 วงมียอดผู้ชมมากกว่า 70,000 คน
วงได้รับรางวัลจากเซยูอะวอดส์ครั้งที่ 9 ในฐานะนักร้องดีเด่น และได้ปรากฏตัวบนรายการเพลงของเอ็นเอชเคอยู่เป็นระยะ ๆ หลังเดือนเมษายน 2015 อายาเสะ เอริ (นันโจ โยชิโนะ) มีส่วนร่วมกับวงน้อยลงอันเนื่องมาจากอาการบาดเจ็บที่ข้อเข่า ส่งผลให้เธอเต้นได้ไม่ดีนัก แต่ทั้งนี้เธอยังคงมีส่วนร่วมกับวงในฐานะนักร้องนำ อัลบั้มลำดับที่ 2 ของวง ''μ's Best Album Best Live! Collection II วางจำหน่ายเมื่อวันที่ 27 พฤษภาคม 2015 และได้ชนะเลิศบนชาร์ตอัลบั้มรายเดือนของออริกอน ทำให้ได้รับตำแหน่งกลุ่มดนตรีจากตัวละครการ์ตูนโทรทัศน์ที่มียอดขายมากที่สุดหลังวงโฮกาโนะทีไทม์ที่เคยได้ตำแหน่งนี้มาแล้ว แผ่นดีวีดีบลูเรย์ของบันทึกการแสดงสดของคอนเสิร์ตเมื่อปี 2015 Love Live! μ's Go → Go! Love Live! 2015 ~ Dream Sensation! ~'' วางจำหน่ายเมื่อวันที่ 30 กันยายน 2015 ติดอันดับสูงสุดบนชาร์ตบลูเรย์ออริกอนรายสัปดาห์
เมื่อวันที่ 31 ธันวาคม 2015 สมาชิกวงจำนวน 8 คนได้เข้าร่วมรายการเพลงประจำสิ้นปี เอ็นเอชเคโคฮากุอูตะกัซเซน (งานขาวแดง) เป็นครั้งแรก และได้เผยแพร่คลิปวีดีโอสั้นสำหรับงานนี้โดยเฉพาะ หนังสือพิมพ์ซังเกสปอร์ตส์รายงานว่าเป็นนักพากย์เสียงกลุ่มที่ 2 ที่ได้เข้าร่วมงานนี้หลังจากมิซึกิ นานะ ชิโนซากิ เท็ตซึยะ ผู้อำนวยการผลิตประจำสถานีเอ็นเอชเค ระบุว่าเหตุผลในการคัดเลือกวงนี้ให้เข้าร่วมงานขาวแดงเนื่องจากมีกระแสและยอดขายในระดับสูง
สมาชิก
มิวส์ประกอบด้วยสมาชิก 9 คน มีหัวหน้าวงชื่อโคซากะ โฮโนกะ (เอมิ นิตตะ)
ประเทศโครเอเชียในโอลิมปิกเยาวชนฤดูร้อน 2010
ประเทศโครเอเชีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติโครเอเชียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 25 คน ใน 12 ชนิดกีฬา ผลการแข่งขันครั้งนี้ประเทศโครเอเชียได้รับเหรียญรางวัลแบ่งเป็น 1 เหรียญทอง 1 เหรียญเงิน และ 1 เหรียญทองแดง รวมทั้งหมด 3 เหรียญ
กรีฑา
ผลการแข่งขันดังนี้ :
โอลิมปิกฤดูหนาว 1940
โอลิมปิกฤดูหนาว 1940 (1940 Winter Olympics) เป็นกีฬาโอลิมปิกฤดูหนาว ที่จะถูกกำหนดให้จัดขึ้นในปีพ.ศ. 2483 (ค.ศ. 1940) ณ เมืองซัปโปโร ประเทศญี่ปุ่น แต่ต้องยกเลิกการแข่งขันเพราะสงครามโลกครั้งที่ 2
สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์
สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์ได้เป็นพระอภัยสุริยาในรัชสมัยสมเด็จพระเจ้ากรุงธนบุรี ต่อมาในสมัยพระบาทสมเด็จพระพุทธยอดฟ้าจุฬาโลกมหาราชจึงได้รับการเฉลิมพระยศให้เป็นเจ้านายในพระราชวงศ์ พระองค์จึงไปอยู่ที่พระราชวังเดิม กรุงธนบุรี
สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์ สิ้นพระชนม์ในรัชกาลที่ 1 เมื่อวันจันทร์ เดือน 8 อุตราสาฒ ขึ้น 12 ค่ำ ปีมะเส็งสัปตศก จ.ศ. 1147 ตรงกับวันที่ 18 มิถุนายน พ.ศ. 2328 พระชันษา 32 ปี
ทรงมีพระโอรส 2 องค์ คือ
1.หม่อมเจ้าเลื่อน บางแห่งว่าชื่อหม่อมเจ้าเถื่อน (ประสูติเมื่อ พ.ศ. 2321 พระราชทานเพลิง ณ วัดสระเกศ พ.ศ. 2386)
2.หม่อมเจ้าวัน (สิ้นชีพิตักษัย พ.ศ. 2395)
พินอินทิเบต
เสียงสระ
โดยทั่วไปจะเขียนเป็น ai, ain, oi, oin และตามชื่อสถานที่จะเขียนเป็น ä, än, ö, ön
เตียงนางไม้
เตียงนางไม้ เป็นละครโทรทัศน์ไทย แนว  โรแมนติก-คอมเมดี-แฟนตาซี-ดราม่า สร้างโดย บริษัท รักละคร จำกัด โดยผู้จัด พลังธรรม กล่อมทองสุข สร้างจากบทประพันธ์โดย เจิด จินตนา, บทโทรทัศน์ พลพล พงษ์แพทย์ กำกับการแสดงโดย  ธัญญ์วาริน สุขะพิสิษฐ์ นำแสดงโดย  ฐากูร การทิพย์,อิษยา ฮอสุวรรณ,เชตชวิน ชูประทุม, ชนิดาภา พงศ์ศิลป์พิพัฒน์ ,เบญจวรรณ อาร์ดเนอร์, ยิ่งยง ยอดบัวงาม, ดีใจ ดีดีดี และนักแสดงอืนๆอีกมากมาย เริ่มออกอากาศตอนแรกวันที่ 18 กันยายน พ.ศ. 2560-10 ตุลาคม พ.ศ. 2560 ทางสถานีวิทยุโทรทัศน์ไทยทีวีสีช่อง 3 ต่อจากละคร นาคี ซึ่งช่อง 3 นำมารีรัน     และได้นำกลับมาออกอากาศอีกเป็นครั้งที่ 2 เริ่มวันที่ 14 กุมภาพันธ์ 2562 - 6 มีนาคม 2562 ทางช่อง 3 SD หรือ ช่อง 28 และได้นำกลับมาออกอากาศอีกเป็นครั้งที่ 3 ในช่วงละครฮิต วันเสาร์และอาทิตย์ เริ่มวันที่ 19 กันยายน 2564 - 21 พฤศจิกายน 2564 ทางช่อง 3 เอชดี
เรื่องย่อ
เป็นเรื่องราวความรักของเซลล์แมนขายเฟอร์นิเจอร์ (ป๊อป-ฐากูร) ที่จะต้องมาอยู่รวมห้องกับนางไม้วนา (อุ้ม-อิษยา) ที่สิงสถิตอยู่ในเตียงไม้… เรื่องราวจะเป็นอย่างไรต่อไป
โซซิก
"โซซิก" (So Sick) เป็นเพลงอาร์แอนด์บี-ป็อป จากนักร้อง-นักแต่งเพลงชาวอเมริกัน นี-โย โปรดิวซ์โดยทีมงานนอร์เวย์ที่ชื่อสตาร์เกต ในผลงานอัลบั้มเปิดตัวของนี-โย ชุด In My Own Words เพลงนี้เป็นซิงเกิ้ลที่ 2 ของอัลบั้ม ประสบความสำเร็จบนชาร์ตทั่วโลก ติดอันดับ 1 ในสหรัฐอเมริกาและสหราชอาณาจักร ถือเป็นซิงเกิ้ลดังที่สุดของนี-โย จนถึงปัจจุบันนี้
รูปแบบและรายชื่อเพลง
Side A Side B
เตียงนางไม้
นักแสดงรับเชิญ
สาวสังคม วัย 50 ปี คุณนายกิ่งผกาเป็นแม่ของโยเกิร์ต เธอเป็นเจ้าของสปาชั้นนำ เป็นคนรักสวยรักงาม ไม่แก่ ทันสมัย ชอบออกงานการกุศลและงานลีลาศ เป็นคนชอบทำกิจกรรมทุกประเภท คุณนายกิ่งผกาตามใจลูกสาวเป็นที่สุด ข้าราชการชั้นผู้ใหญ่ วัย 55 ปี คุณไชโยเป็นพ่อของโยเกิร์ต เป็นคนมุ่งทางธรรม ใจเย็น กว้างขวาง เป็นที่นับหน้าถือตาในสังคม เขาเป็นคนรักและทะนุถนอมภรรยามาก ให้ความสำคัญกับครอบครัว คุณไชโยเป็นคนมีเหตุผล ดูคนออก ไม่ตัดสินคนจากภายนอก เขาจึงชอบต้นและสนับสนุนความรักของต้นกับโยเกิร์ต ลูกสาวคนเดียวของเขา เพราะมองออกว่าต้นเป็นคนดีที่หาได้ยากในสังคมปัจจุบัน โปรดิวเซอร์หนุ่มที่มาหลอกให้โยเกิร์ตที่เป็นเน็ตไอดอลถ่ายงานโฆษณาจนโยเกิร์ตเกือบจะเสียรู้กินยานอนหลับของโปรดิวเซอร์เพื่อหวังที่พาโยเกิร์ตไปกินตับหรือขืนใจโยเกิร์ตแต่ถูกวิญญาณแชมป์จับพิรุธได้ซะก่อน หมอผี อายุ 50 ปี เป็นศิษย์ผู้พี่ของหมอฉุย หมอบุญเชี่ยวชาญทางการปราบผี เป็นคนเหี้ยมโหด เจ้าคิดเจ้าแค้น จริงจังกับชีวิตมาก เขาบูชาเงินเป็นพระเจ้า ความปรารถนาของหมอบุญคือชื่อเสียง เงินทอง ผีพรายวิญญาณร้ายที่คอยฆ่าหญิงสาวมาเป็นบริวาร แต่สุดท้ายกลับใจได้เพราะผลบุญจากคำพูดของต้น และ วนา กุมารทองหน้าฝรั่งของหมอฉุย เจ้าของคาเฟ่ที่เป็นที่ซ่อนของเขี้ยวหมูตันซึ่งเขาได้ปลุกเสกรวมพลังอย่างผิดพลาดจนควบคุมพญาหมูป่าไว้ไม่อยู่จนวนาและต้นพูดเกลี้ยกล่อมพญาหมูป่าสำเร็จและอีกทั้งเฮียเอ๋ในอดีตยังเคยเป็นเพื่อนรักของปู่ดำจนเฮียเอ๋เองก็ทนพฤติกรรมการทำชั่วของปู่ดำไม่ไหวจึงขอยินยอมร่วมมือไปกับพวกต้นและวนาในการหยุดยั้งการกระทำความชั่วของปู่ดำไม่ให้ทำชั่วไปมากกว่านี้โดยให้ผงถ่านไม้มะยมไว้ให้ต้นเพื่อคลายมนต์อำพรางตากำบังกายของปู่ดำ
ทอร์นาโด
ทอร์นาโด หรือ ทอร์เนโด (tornado) หรือ ลมงวง (ช้าง) เป็นพายุที่เกิดจากการหมุนของอากาศ สามารถเกิดขึ้นได้ในหลายลักษณะ โดยลักษณะที่พบได้บ่อยที่สุดคือลักษณะรูปทรงกรวย โดยส่วนปลายโคนชี้ลงที่พื้น ทอร์นาโดสามารถก่อพลังทำลายได้สูง โดยความเร็วลมสามารถสูงมากถึง 500 กม/ชม (300 ไมล์/ชม) ซึ่งก่อให้เกิดการพังทลายของสิ่งก่อสร้างได้
ถึงแม้ว่าทอร์นาโดส่วนใหญ่เกิดในสหรัฐอเมริกา ทอร์นาโดยังสามารถเกิดขึ้นได้ในทุกทวีปและในหลายประเทศ อาทิเช่น ประเทศญี่ปุ่นมีการเกิดประมาณปีละ 20 ครั้ง
ในวันที่ 15 พฤษภาคม พ.ศ. 2564 เกิดพายุทอร์นาโดที่เมืองอู๋ฮั่นและเมืองซูโจวมีผู้เสียชีวิตรวม 12 ราย
ที่มาของคำ (ศัพทมูลวิทยา)
ยืมคำมาจากศัพท์ภาษาอังกฤษว่า "tornado" ซึ่งน่าจะแผลงมาจากคำว่า tronada จากภาษาสเปน ซึ่งหมายถึง พายุฝนฟ้าคะนอง
รูปแบบการเกิด
ทอร์นาโดเกิดขึ้นจากลมร้อนและลมเย็นมาเจอกันและก่อตัวให้เกิดลมหมุน และเมื่อลมหมุนในระดับที่ไม่คงที่ ทำให้ปลายข้างหนึ่งลงมาสัมผัสที่พื้นก่อให้เกิดทอร์นาโดได้ โดยทอร์นาโดส่วนใหญ่เกิดขึ้นในสหรัฐอเมริกา บริเวณร่องทอร์นาโดเนื่องจากมีสภาพภูมิประเทศที่สามารถก่อให้เกิดลมร้อนและไอเย็นปะทะกันบริเวณทุ่งราบ
จากการสำรวจเก็บสถิติ พบว่า ทุกๆ การเกิดพายุทอร์นาโด 1,000 ครั้ง จะเป็นระดับ F0 จำนวนประมาณ 389 ครั้ง, ระดับ F1 จำนวนประมาณ 356 ครั้ง , ระดับ F2 จำนวนประมาณ 194 ครั้ง , ระดับ F3 จำนวนประมาณ 49 ครั้ง , ระดับ F4 จำนวนประมาณ 11 ครั้ง และระดับ F5 จำนวนประมาณ 1 ครั้ง
ความแรงของพายุ ส่งผลกับขนาด และการสลายตัวของพายุด้วย พายุระดับ F0-F1 อาจมีขนาดเส้นผ่านศูนย์กลางไม่เกิน 100 เมตร และเคลื่อนตัวไปได้ไม่กี่กิโลเมตรก็สลายตัวไป ในขณะที่พายุ F5 อาจมีเส้นผ่านศูนย์กลางยาวกว่า 1,600 เมตร และเคลื่อนตัวไปได้มากกว่า 100 กิโลเมตรก่อนจะสลายตัว ซึ่งการที่พายุที่ระดับสูงกว่าจะทำให้พายุมีขนาดใหญ่และสลายตัวช้าด้วย
ในวันที่ 18 มีนาคม ค.ศ. 1925 ในสหรัฐอเมริกา เกิดพายุทอร์นาโดขึ้นพร้อมกัน 9 ลูก เป็น F2 จำนวน 2 ลูก, F3 จำนวน 4 ลูก, F4 จำนวน 2 ลูก และ F5 จำนวน 1 ลูก เคลื่อนตัวถล่มรัฐมิสซูรี, อิลลินอยส์, อินดีแอนา, เคนทักกี, เทนเนสซี, แอละแบมา และแคนซัส มีผู้เสียชีวิตไปกว่า 747 คน ซึ่งในจำนวนนั้น เฉพาะพายุ F5 เพียงลูกเดียวนั้น คร่าชีวิตผู้คนไป 695 คน ส่วนยอดผู้เสียชีวิตจากพายุลูกอื่นๆ อีก 8 ลูก รวมกัน ได้เพียง 50 กว่าคนเท่านั้น ทำให้พายุ F5 ลูกนั้นที่เกิดขึ้นเป็นพายุทอร์นาโดที่มีผู้เสียชีวิตมากที่สุดในประวัติศาสตร์สหรัฐอเมริกา ความเสียหายทางชีวิตและทรัพย์สินมีมูลค่าเทียบเป็นปัจจุบันได้มากกว่า 1862 ล้านดอลลาร์สหรัฐ
สาเหตุการเกิด
เกิดจากการที่กลุ่มของอากาศที่อุ่นกว่าลอยผ่านเข้าไปใต้กลุ่มของอากาศที่เย็นกว่าจึงทำให้เกิด การถ่ายเทอากาศหมุนเวียนกันขึ้นในเขตจำกัด และใกล้ ๆ จุดศูนย์กลางจะมีกระแสลม หมุนเร็วมากจนทำให้เกิดลำอากาศเป็นเกลียวตั้งสูงขึ้นไปในท้องฟ้า ถัดออกมาทางขอบนอกอัตราเร็วของการหมุนจะค่อยๆ ช้าลง แต่กระนั้นขอบนอกก็ยังมีความแรงพอที่จะพัดบ้านทั้งหลังให้พังได้อย่างง่ายดาย
ทอร์นาโดเกิดขึ้นจากลมร้อนและลมเย็นมาเจอกันและก่อตัวให้เกิดลมหมุน และเมื่อ ลมหมุนในระดับไม่คงที่ ทำให้ปลายข้างหนึ่งลงมาสัมผัสที่พื้นก่อให้เกิดทอร์นาโดได้โดยทอร์นาโดส่วนใหญ่เกิดในสหรัฐอเมริกาเนื่องจากสภาพภูมิประเทศที่ สามารถก่อให้เกิดลมร้อนและไอเย็นปะทะกัน  และมีขนาดใหญ่ขึ้นแล้วเล็กลง
วัตถุนิยมทางเศรษฐกิจ
วัตถุนิยม (materialism) เป็นเจตคติส่วนบุคคลซึ่งยึดความสำคัญต่อการได้มาซึ่งและการบริโภคสินค้าที่เป็นวัตถุ วัตถุนิยมมักสัมพันธ์กับระบบคุณค่าซึ่งถือว่าสถานภาพทางสังคมตัดสินได้จากความร่ำรวย ตลอดจนความเชื่อว่าการครอบครองก่อให้เกิดความสุข สิ่งแวดล้อมนิยมสามารถถือว่าเป็นแนวคิดที่แข่งขันกับวัตถุนิยม
การใช้คำว่า "วัตถุนิยม" อธิบายบุคลิกภาพของบุคคลหรือสังคมมีแนวโน้มมีการส่อความทางลบหรือวิจารณ์ อย่างไรก็ดี คำนี้ยังถือว่าเป็นรูปปฏิบัตินิยมของอัตประโยชน์ภูมิธรรมซึ่งยึดความเข้าใจอย่างสมเหตุผลในคุณสมบัติของเศรษฐกิจและสังคมที่เน้นตลาด
บทนิยาม
การวิจัยผู้บริโภคส่วนใหญ่มองวัตถุนิยมสองทาง ทางหนึ่งเป็นการรวบรวมลักษณะบุคลิกภาพ และอีกทางหนึ่งเป็นความเชื่อหรือค่านิยมที่อยู่นาน
ค่านิยม
ความเป็นศูนย์กลางของการทำให้ได้ทรัพย์มา (Acquisition centrality) หมายถึง การได้มาซึ่งการครอบครองวัตถุเป็นเป้าหมายชีวิตศูนย์กลางโดยมีความเชื่อว่าการครอบครองเป็นกุญแจสู่ความสุขและความสำเร็จสามารถตัดสินได้จากความร่ำรวยทางวัตถุของบุคคล ตลอดจนคุณภาพและราคาของสินค้าวัตถุที่บุคคลนั้นสามารถซื้อหาได้
ทอเลมีที่ 1
ทอเลมีที่ 1 โซเตอร์ (กรีกโบราณ: Πτολεμαῖος Σωτήρ, Ptolemaios Soter, อังกฤษ: Ptolemy I Soter) พระองค์เกิดในปี 367 ก่อนคริสตกาล เป็นชาวมาซิโดเนีย เป็นหนึ่งในนายพลและหนึ่งในเจ็ดองครักษ์ของอเล็กซานเดอร์มหาราช พระองค์ยังทรงเป็นพระสหายสนิทกับอเล็กซานเดอร์มหาราชตั้งแต่ในวัยเด็ก หลังจากที่อเล็กซานเดอร์มหาราชสิ้นพระชนม์ พระองค์กลายเป็นผู้ปกครองของอียิปต์ในปี 323-282 ก่อนคริสตกาล และผู้ก่อตั้งราชอาณาจักรทอเลมี และราชวงศ์ทอเลมี ในปี 305/4 ก่อนคริสตกาล พระองค์ได้เป็นฟาโรห์เพราะการยอมรับของประชาชนชาวอียิปต์ ทอเลมีสิ้นพระชนม์ในปี 282 ก่อนคริสตกาลที่เมืองอะเล็กซานเดรีย
-367
-283
ประเทศเดนมาร์กในโอลิมปิกเยาวชนฤดูร้อน 2010
ประเทศเดนมาร์ก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเดนมาร์กเป็นผู้ทำหน้าที่ในการส่งนักกีฬาเข้าร่วมแข่งขันจำนวน 30 คน ใน 11 ชนิดกีฬา ผลการแข่งขันครั้งนี้ประเทศเดนมาร์กได้รับเหรียญรางวัลแบ่งเป็น 1 เหรียญทอง 1 เหรียญเงิน และ 1 เหรียญทองแดง รวมทั้งหมด 3 เหรียญ
พิตต์สเบิร์ก
พิตต์สเบิร์ก (Pittsburgh) เป็นเมืองใหญ่อันดับ 2 ของรัฐเพนซิลเวเนีย สหรัฐอเมริกา และเป็นเคาน์ตีซีตของแอลลิเกนีเคาน์ตี ตั้งอยู่ทางตะวันตกเฉียงใต้ของรัฐ ตรงจุดบรรจบของแม่น้ำแอลลิเกนีและแม่น้ำโมนังกาฮีลาซึ่งเป็นจุดเริ่มต้นของแม่น้ำโอไฮโอ เป็นเมืองที่มีเขตเมืองใหญ่เป็นอันดับ 22 ของสหรัฐอเมริกา มีประชากร 305,704 คน (สำรวจเมื่อ ค.ศ. 2010)
ฝรั่งเศสสร้างป้อมดูเคนขึ้นที่บริเวณเมืองนี้ใน ค.ศ. 1754 ต่อมาอังกฤษได้ยึดป้อมในปี ค.ศ. 1758 และเปลี่ยนชื่อมาเป็นพิตต์ จนเริ่มมีการตั้งถิ่นฐานในปี ค.ศ. 1760 และตั้งเป็นเมืองในปี ค.ศ. 1816
หทัยภัทร สมรรถวิทยาเวช
หทัยภัทร สมรรถวิทยาเวช เกิดวันที่ 9 ตุลาคม พ.ศ. 2533 เป็นนักแสดงละครโทรทัศน์หญิงชาวไทย ปัจจุบันจบการศึกษาระดับปริญญาตรีด้าน Tourism and Hotel Management Mahidol University International College (MUIC) ชีวิตส่วนตัว ปัจจุบันสมรสกับ เติมตระกูล กมลวิศิษฎ์ (เติม) บุตรชายคนที่ 2 ของ ชูวิทย์ กมลวิศิษฎ์ ที่เกิดด้วยกันกับ นางงามตา กมลวิศิษฎ์
เรล์ฟ ไฟนส์
เรล์ฟ ไฟนส์ (Ralph Fiennes) เกิดเมื่อวันที่ 22 ธันวาคม ค.ศ. 1962 เป็นนักแสดงชาวอังกฤษ แสดงในภาพยนตร์อย่างเช่น Schindler's List, The English Patient, In Bruges, The Constant Gardener, Strange Days, Maid in Manhattan และภาพยนตร์แฮร์รีพอตเตอร์ ไฟนส์ได้รับรางวัลโทนีและได้รับการเสนอชื่อเข้าชิงรางวัลออสการ์ 2 ครั้ง ในปี 2001 ไฟนส์ได้รับรางวัลเชกสเปียร์จากโรงละครเชกสเปียร์ในวอชิงตันดีซี ไฟนส์ยังเป็นทูตให้กับยูนิเซฟสหราชอาณาจักร
เรล์ฟ ไฟนส์เป็นพี่ชายของโจเซฟ ไฟนส์, มาร์ทา ไฟนส์และโซฟี ไฟนส์ ผู้กำกับ, แมกนัส ไฟนส์ นักแต่งเพลง และเป็นญาติห่างๆ กับราชวงศ์อังกฤษ โดยเป็นพระญาติชั้นที่ 7 ใน สมเด็จพระราชินีนาถเอลิซาเบธที่ 2 แห่งสหราชอาณาจักร เนื่องจากปู่เทียดของเขา เป็นพี่ชายร่วมบิดามารดาเดียวกับ พระอัยยิกา (ยาย) ของ สมเด็จพระราชินีเอลิซาเบธ พระราชชนนี
อ้างอิง
1962
วอยส์เปอร์
วอยส์เปอร์ (อังกฤษ:Voisper;เกาหลี:보이스퍼) เป็นกลุ่มดนตรีชาวเกาหลีใต้ที่ก่อตั้งขึ้นในกรุงโซล ประกอบไปด้วยสมาชิก 4 คนคือ แดกวัง, กวังโฮ, คังซาน และ ชุงกิ หลังจากออดิชั่นในรายการ Superstar K6 ในปี 2014 ในฐานะ North Incheon Nineteen และได้ลงนามภายใต้ Evermore Music ในเดือนมกราคม 2016 เปิดตัวครั้งแรกในเดือนพฤศจิกายน 2016 กับมินิอัลบั้ม "Voice + Whisper" ชื่อวง "Voisper" มาจากการรวมกันของ Voice + Whisper
เจมส์
เจมส์ (James) อาจหมายถึง
สมเด็จพระสัมพันธวงศ์เธอ เจ้าฟ้ากรมขุนอนัคฆนารี
สมเด็จพระสัมพันธวงศ์เธอ เจ้าฟ้ากรมขุนอนัคฆนารี มีพระนามเดิมว่า “เจ้าฟ้าฉิม” เป็นพระราชธิดาในสมเด็จพระเจ้าพี่นางเธอ เจ้าฟ้ากรมพระศรีสุดารักษ์ กับเงิน แซ่ตัน ประสูติเมื่อ พ.ศ. 2305 พระองค์มีพระโรคประจำพระองค์คือมีพระสติวิปลาส ครั้งหนึ่งสมเด็จพระสัมพันธวงศ์เธอ เจ้าฟ้ากรมขุนอนัคฆนารีลอบทอดพระเนตรเห็นพระบาทสมเด็จพระพุทธเลิศหล้านภาลัยกับสมเด็จพระศรีสุริเยนทราบรมราชินีซึ่งเป็นพระขนิษฐา กำลังประทับอย่างใกล้ชิดเพื่อเล่นสกากับสมเด็จพระเจ้าบรมวงศ์เธอ เจ้าฟ้ากรมหลวงศรีสุนทรเทพ อันเป็นความสัมพันธ์ที่ยังไม่ได้เปิดเผย ด้วยมีพระสติไม่สมประดีเป็นทุนเดิม เมื่อทอดพระเนตรเช่นนั้นก็มีพระดำรัสตรัสเล่าแก่บรรดาข้าหลวงด้วยพระสุรเสียงกึกก้องว่า "ท้าวพรหมทัตล่วงลัดตัดแดนมานั่งท้าวแขนทอดสะกาพนัน สู ๆ สี ๆ อีแม่ทองจันอีกสองสามวันจะเป็นตัวจิ้งจก" และเมื่อใครผ่านไปมาหน้าพระตำหนัก ก็ทรงร้องซ้ำ ๆ อยู่อย่างนั้น
สมเด็จพระสัมพันธวงศ์เธอ เจ้าฟ้าฉิม สิ้นพระชนม์เมื่อ พ.ศ. 2358 ต่อมาในรัชสมัยพระบาทสมเด็จพระจอมเกล้าเจ้าอยู่หัว ได้สถาปนาพระอัฐิของพระองค์เป็น กรมขุนอนัคฆนารี
ประเทศเซอร์เบียในโอลิมปิกเยาวชนฤดูร้อน 2010
ประเทศเซอร์เบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเซอร์เบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 32 คน ใน 8 ชนิดกีฬา ผลการแข่งขันครั้งนี้ประเทศเซอร์เบียได้รับเหรียญรางวัลแบ่งเป็น 1 เหรียญทอง 1 เหรียญเงิน และ 1 เหรียญทองแดง รวมทั้งหมด 3 เหรียญ
กรีฑา
ผลการแข่งขันดังนี้ :
กีฬายิงปืนในซีเกมส์ 2017
การแข่งขัน ยิงปืน ในมหกรรมกีฬา ซีเกมส์ 2017 ได้จัดขึ้นที่ศูนย์ยิงปืนแห่งชาติใน ซูบัง, เซอลาโงร์.
เกมการแข่งขันในปี 2017 ประกอบไปด้วยการแข่งขันใน 14 รายการ, 9 สำหรับผู้ชาย และ 5 สำหรับผู้หญิง.
กรกฎาคม พ.ศ. 2566
กรกฎาคม พุทธศักราช 2566 เป็นเดือนที่ 7 ของปี พ.ศ. 2566 วันแรกของเดือนเป็นวันเสาร์ วันสุดท้ายของเดือนเป็นวันจันทร์
ท็อดด์ โบห์ลี
ท็อดด์ โบห์ลี (Todd Boehly; เกิด 20 กันยายน ค.ศ. 1973) เป็นนักธุรกิจและนักลงทุนชาวอเมริกัน เขาเป็นผู้ร่วมก่อตั้ง ประธาน ประธานเจ้าหน้าที่บริหาร และสมาชิกผู้มีอำนาจควบคุมของ Eldridge Industries ซึ่งเป็นบริษัทโฮลดิ้ง ที่มีสำนักงานใหญ่ในเมืองกรีนิช รัฐคอนเนทิคัต เขายังเป็นรักษาการซีอีโอของ Hollywood Foreign Press Association เจ้าของร่วมและประธานสโมสรฟุตบอลเชลซี และ RC Strasbourg Alsace ในลีกเอิง
จังหวัดนีงาตะ
จังหวัดนีงาตะ หรือ นีกาตะ เป็นจังหวัดที่ตั้งอยู่ในภูมิภาคจูบุบนเกาะฮนชูของประเทศญี่ปุ่น มีประชากรทั้งสิ้น 2,227,496 คน (ณ วันที่ 1 กรกฎาคม ค.ศ. 2019) มีพื้นที่ 12,584.18 ตารางกิโลเมตร ซึ่งมากเป็นอันดับที่ 5 ของประเทศ จังหวัดนีงาตะมีอาณาเขตติดต่อกับจังหวัดโทยามะและจังหวัดนางาโนะทางทิศตะวันตกเฉียงใต้ ติดกับจังหวัดกุมมะทางทิศใต้ ติดกับจังหวัดฟูกูชิมะทางทิศตะวันออก และติดกับจังหวัดยามางาตะทางทิศตะวันออกเฉียงเหนือ
นีงาตะเป็นเมืองศูนย์กลางและเมืองที่ใหญ่ที่สุดของจังหวัดนีงาตะ เมืองหลักอื่น ๆ เช่น นางาโอกะ, โจเอ็ตสึ และซันโจ จังหวัดนีงาตะมีเขตมหานครหลักนีงาตะซึ่งมีเมืองนีงาตะเป็นศูนย์กลาง เขตมหานครนี้มีประชากร 1,395,612 คน นับเป็นเขตมหานครที่ใหญ่ที่สุดริมฝั่งทะเลญี่ปุ่น และใหญ่เป็นที่อันดับที่ 12 ของประเทศ จังหวัดนีงาตะเป็นส่วนหนึ่งของอนุภูมิภาคโฮกูริกุและเป็นที่ตั้งของเกาะซาโดะ ซึ่งเป็นเกาะที่ใหญ่เป็นอันดับ 6 ของญี่ปุ่นรองจาก 4 เกาะหลักและเกาะโอกินาวะ
ลักษณะภูมิศาสตร์
จังหวัดนีงาตะมีลักษณะเป็นแนวยาวตามชายฝั่งทางทิศตะวันตกเฉียงใต้ไปถึงทิศตะวันออกเฉียงเหนือ ระยะทางประมาณ 250 กิโลเมตร ติดกับทะเลญี่ปุ่น มีลักษณะเป็นที่ราบชายฝั่งสลับกับภูเขา
ในจังหวัดนีงาตะมีการแบ่งออกเป็น 4 เขตใหญ่ตามสภาพภูมิศาสตร์ ดังนี้ โจเอ็ตสึ ภาคใต้, จูเอ็ตสึ ภาคกลาง, คาเอ็ตสึ ภาคเหนือ และเกาะซาโดะ
เขตการปกครอง
จังหวัดนีงาตะประกอบไปด้วย 20 นคร, 9 อำเภอ, 6 เมือง และ 4 หมู่บ้าน ได้แก่
เตเฌเว
เตเฌเว (Train à grande vitesse; TGV) เป็นบริการรถไฟความเร็วสูงและรถไฟทางไกลระหว่างเมืองของแอ็สแอนเซแอ็ฟ ผู้ให้บริการเดินรถไฟแห่งชาติฝรั่งเศส ได้รับการพัฒนาขึ้นในช่วงคริสต์ทศวรรษ 1970 โดยฌีเออเซ-อัลสตอม (บริษัทอัลสตอมในปัจจุบัน) และแอ็สแอนเซแอ็ฟ เดิมถูกออกแบบให้ใช้พลังงานจากเครื่องกำเนิดไฟฟ้ากังหันแก๊ส ต่อมารุ่นต้นแบบถูกพัฒนาให้เป็นรถไฟที่ใช้พลังงานไฟฟ้าจากวิกฤตการณ์น้ำมันในปี ค.ศ. 1973 ตามมาด้วยการเดินรถเที่ยวปฐมฤกษ์ระหว่างกรุงปารีสกับเมืองลียงในปี ค.ศ. 1981 ในสาย แอลฌีเวซูว์แด็สต์ (LGV Sud-Est; Ligne à Grande Vitesse Sud-Est; รถไฟความเร็วสูงสายตะวันออกเฉียงใต้) ซึ่งมีศูนย์กลางของโครงข่ายทางรถไฟดังกล่าวอยู่ที่กรุงปารีส ต่อมามีการขยายโครงข่ายเส้นทางให้บริการสู่เมืองต่าง ๆ ทั่วฝรั่งเศส และสู่ประเทศใกล้เคียงทั้งในรูปแบบรถไฟความเร็วสูงและรถไฟธรรมดา
รถไฟเตเฌเวทำลายสถิติความเร็วของรถไฟล้อเลื่อนแตะระดับความเร็วสูงสุดที่ 574.8 km/h ในวันที่ 3 เมษายน ค.ศ. 2007 ต่อมากลางปี ค.ศ. 2011 ขบวนรถเตเฌเวที่ให้บริการตามตารางเดินรถปกติให้บริการเดินรถที่ความเร็วสูงสุด 320 km/h ในสายแอลฌีเวเอสต์และสายแอลฌีเวเมดิเตอร์เรเนียน
จากรายงานของนิตยสารเรลเวย์กาเซตต์ (Railway Gazette) ในปี ค.ศ. 2007 เตเฌเวสร้างสถิติให้บริการเดินรถตามตารางปกติที่มีความเร็วตั้งแต่ต้นทางถึงปลายทางเฉลี่ยสูงสุดที่ 279.4 km/h ระหว่างช็องปาญ-อาร์เดนน์และลอร์แอน จนกระทั่งเดือนกรกฎาคม ค.ศ. 2013 สถิตินี้ก็ถูกทำลายลงโดยรถไฟด่วน ฮาร์โมนีเอ็กซ์เพรส ของจีน
จากความสำเร็จจากการเดินรถไฟแอลฌีเวเชิงพาณิชย์สายแรก เส้นทางสายแอลฌีเวซูว์แด็สต์จึงถูกขยายโครงข่ายไปทางใต้ในสายแอลฌีเวโรนาลป์ และสายแอลฌีเวเมดิเตอร์เรเนียน รวมไปถึงสายทางทิศตะวันตกอย่างแอลฌีเวอัตล็องติก (ฝั่งทะเลแอตแลนติก) สายเหนือแอลฌีเวนอร์ และสายตะวันออกแอลฌีเวแอ็สต์ จากความสำเร็จนี้เองที่ทำให้ประเทศเพื่อนบ้านอย่างอิตาลี, สเปน และเยอรมนี ลอกเลียนและพัฒนาระบบรถไฟความเร็วสูงของตัวเองขึ้นมา ซึ่งบริการของเตเฌเวก็ขยายเส้นทางไปสู่ประเทศข้างเคียงทั้งในรูปแบบให้บริการโดยตรง (สวิตเซอร์แลนด์และอิตาลี) และผ่านโครงข่ายการให้บริการรถไฟความเร็วสูงอื่นที่เชื่อมโยงจากฝรั่งเศสสู่เบลเยียม, เยอรมนี และเนเธอร์แลนด์ (รถไฟตาลิส) เช่นเดียวกับบริการรถไฟความเร็วสูงระหว่างสหราชอาณาจักร, ฝรั่งเศส และเบลเยียมของรถไฟยูโรสตาร์ ปัจจุบันมีการวางแผนขยายเส้นทางและสร้างเส้นทางใหม่หลายเส้นทาง ทั้งที่เป็นเส้นทางในฝรั่งเศสและเส้นทางเชื่อมโยงประเทศเพื่อนบ้าน นอกจากนี้เตเฌเวยังให้บริการเดินรถไฟชานเมือง (TGV commuter) ที่ให้บริการในเขตชานเมืองรอบกรุงปารีส
ในปี ค.ศ. 2007 แอ็สแอนเซแอ็ฟมีผลประกอบการกำไรกว่า 1.1 พันล้านยูโร (ราว 1.75 พันล้านดอลลาร์สหรัฐ, 875 ล้านปอนด์) โดยส่วนมากเป็นผลมาจากการให้บริการรถไฟความเร็วสูงในโครงข่ายที่เพิ่มขึ้น
ประวัติ
ในช่วงคริสต์ทศวรรษ 1960 เป็นช่วงที่ความคิดเรื่องรถไฟความเร็วสูงเกิดขึ้นในฝรั่งเศส โดยในยุคแรกนั้นมีความคิดที่ว่าจะทำรถไฟเป็นแบบใช้เครื่องกำเนิดไฟฟ้าจากเครื่องยนต์กังหันแก๊ส (Gas-turbine) เนื่องจากรถไฟของแอ็สแอนเซแอ็ฟนิยมใช้เชื้อเพลิงดังกล่าวและราคาถูก จึงมีการเสนอต่อรัฐบาลฝรั่งเศสในการพัฒนาและวิจัยในด้านนั้น ในปี ค.ศ. 1967 รัฐบาลฝรั่งเศสจึงอนุมัติงบสร้างเส้นทางรถไฟความเร็วสูงในสายแรก หลังจากนั้นจึงได้เกิดรถไฟต้นแบบของเตเฌเว คือ TGV-001 และ TGV-002 โดยในขบวนรถนั้นประกอบด้วยมอเตอร์ที่ขับเคลื่อนบริเวณหัวและท้ายของขบวน ในขบวนมี 3 ตู้โบกี้ คือตู้ที่นั่งชั้น 1, ตู้ทดลอง และตู้ที่นั่งชั้น 2 โดยมอเตอร์จะควบคุมความเร็วรถไฟให้รถไฟมีความเร็วคงที่ตลอดเวลา TGV-001 ถูกทดสอบวิ่งจำนวน 5,227 เที่ยว รวมระยะทางเกือบ 500,000 กิโลเมตร และมีความเร็วเกิน 300 กม./ชม. ในการทดสอบจำนวน 175 เที่ยว ต่อมาในปี ค.ศ. 1974 ได้เกิดวิกฤติการณ์ราคาเชื้อเพลิงขยับสูงขึ้นจึงทำให้ต้องล้มเลิกการใช้เชื้อเพลิงฟอสซิลในเตเฌเว และเปลี่ยนเป็นไฟฟ้าแทน ต่อมามีการสร้าง TGV Sud-Est 01 และ 02 โดยมีชื่อเล่นว่า Patrick และ Sophie ซึ่งเป็นตัวทดลองของรุ่น Sud-Est ซึ่งเมื่อทดสอบแล้วพบว่ามีปัญหามาก วิศวกรจึงได้ทำการปรับปรุง จนในวันที่ 25 เมษายน ค.ศ. 1980 ได้มีการนำ 03 มาทดสอบซึ่งได้ผลดีและในปีต่อมาจึงนำไปบริการในเส้นทางปารีส–ลียง
ระบบไฟฟ้า
ระบบการจ่ายไฟฟ้าในรางปกติและรางความเร็วสูงมีลักษณะคล้ายคลึงกัน คือใช้ระบบการจ่ายไฟแบบ Overhead Line (จ่ายไฟเหนือรถไฟ) แต่จะมีความแตกต่างที่ระบบทไฟฟ้าที่ป้อนให้ โดยในรางปกติจะใช้ความต่างศักย์ไฟฟ้าที่ 1.5 กิโลโวลต์ (kV) กระแสตรง ส่วนในรางความเร็วสูงจะใช้ที่ความต่างศักย์ 25 กิโลโวลต์ (kV) 50 เฮิรตซ์ (Hz) กระแสสลับ ซึ่งรถไฟสามารถที่ใช้กระแสไฟฟ้าทั้งสองระบบได้ รวมทั้งระบบไฟฟ้าอื่นที่ถูกเพิ่มเติมเข้าไปเพื่อใช้ในต่างประเทศ โดยการรับกระแสไฟฟ้าจากสายไฟฟ้าเหนือรถไฟทำได้โดยใช้แหนบรับไฟ (pantograph) แบบ z ในการรับกระแสไฟฟ้า
ระบบอาณัติสัญญาณ
เนื่องจาก เตเฌเว เป็นรถไฟที่ใช้ความเร็วสูง ดังนั้นระบบอาณัติสัญญาณที่ใช้ทั่วไปในระบบรถไฟไม่สามารถใช้ได้ เนื่องจากพนักงานไม่สามารถเห็นป้ายความเร็วหรือแม้กระทั่งสัญญาณไฟที่อยู่บนรางรถไฟได้ จึงทำให้ต้องพัฒนาระบบอาณัติสัญญาณเพื่อที่จะรองรับรถไฟความเร็วสูง โดยฝรั่งเศสได้พัฒนาเป็นระบบ TVM โดยจัดเป็น Cab-Signalling เนื่องจากมีการแสดงผลในห้องคนขับ และคนขับจะปฏิบัติตามคำสั่งตามสัญญาณต่าง ๆ ที่อยู่บริเวณแผงหน้าปัดของรถไฟ โดย TVM จะแสดงผลเป็นรูปแบบตัวเลข สี เสียง หรือสัญญาณอื่น ๆ ว่า ต้องทำอะไรในต่อไปเพื่อลดข้อด้อยความสามารถในการมองเห็นของคนขับ ในการมองเส้นทางรถไฟในความเร็วสูง
แนวคิดที่ตรงกันข้ามกับประชาธิปไตย
แนวคิดที่ตรงกันข้ามกับประชาธิปไตย หมายถึง การต่อต้านการปกครองในระบอบประชาธิปไตย ของรัฐบาล และผู้ที่นิยมการปกครองที่ไม่ใช่ระบอบประชาธิปไตย และมีแนวคิดต่อต้านการปฏิรูปประชาธิปไตย และการสนับสนุนประชาธิปไตย
แนวคิดประชาธิปไตยสมัยใหม่ได้รับการต่อต้านจากบางรัฐ การสนับสนุนให้มีการจัดตั้งรัฐบาลประชาธิปไตยในรัฐอันมิใช่ประชาธิปไตยจะนำมาซึ่งการปฏิวัติประชาธิปไตย โดยการปกครองในระบอบราชาธิปไตย ได้ต่อต้านแนวคิดประชาธิปไตย และพยายามป้องกันการล้มล้างสถาบันกษัตริย์ ถึงแม้ว่าจะมีการประนีประนอม โดยการจัดรูปแบบของรัฐบาลร่วมกัน
ในปัจจุบันนี้ แนวคิดต่อต้านประชาธิปไตยได้ปรากฏในรัฐคอมมิวนิสต์ สมบูรณาญาสิทธิราชและรัฐอิสลาม ซึ่งแต่ละแนวคิดต่างก็มีเหตุผลของตนในการต่อต้านระบอบประชาธิปไตยหรือการปฏิรูปประชาธิปไตยภายในประเทศของตน
ราชาธิปไตย
แนวคิดราชาธิปไตยดั้งเดิมนั้นไม่ต้องการให้มีการปฏิรูปการปกครองในระบอบประชาธิปไตย ซึ่งอาจจะหมายถึงการแยกตัวออกจากอำนาจของกษัตริย์
รัฐคอมมิวนิสต์
โดยผู้ที่สนับสนุนพรรคคอมมิวนิสต์ได้ให้ความเห็นว่า มีความจำเป็นที่จะต้องรักษาเสถียรภาพของสังคม และมอบสิทธิมนุษยชนบางประการที่ไม่อาจพบได้ในการปกครองแบบเสรีประชาธิปไตย และอ้างว่าจะทำให้เศรษฐกิจของประเทศมีความเจริญก้าวหน้าอย่างรวดเร็วกว่าระบอบอื่น
รัฐอิสลาม
แม้ว่ารัฐบาลของประเทศกลุ่มมุสลิมได้มีแนวคิดที่จะเปลี่ยนแปลงไปสู่การปกครองในระบอบประชาธิปไตยก็ตาม แต่ก็ได้มีเสียงขัดแย้งจากกลุ่มทางศาสนาของอิสลาม และนักบวชทางศาสนา แนวคิดประชาธิปไตยที่พบในรัฐอิสลามจึงมักเป็นการประนีประนอมโดยได้รับการสนับสนุนจากแนวคิดทางศาสนาอิสลาม
เกปา อาร์ริซาบาลากา
เกปา อาร์ริซาบาลากา เรบูเอลตา (บาสก์และKepa Arrizabalaga Revuelta; เกิดวันที่ 3 ตุลาคม ค.ศ. 1994) หรือเรียกสั้น ๆ ว่า เกปา เป็นนักฟุตบอลชาวสเปน ปัจจุบันเล่นในตำแหน่งผู้รักษาประตูให้แก่ทีมชาติสเปนและเรอัลมาดริดในลาลิกา (ผ่านการยืมตัวจากเชลซี)
อาร์ริซาบาลากาเป็นชาวบาสก์และได้เล่นให้กับทีมเยาวชนของอัตเลติกเดบิลบาโอ เขาลงเล่นระดับอาชีพครั้งในช่วงที่ถูกปล่อยยืมตัวให้กับปอนเฟร์ราดินาและเรอัลบายาโดลิดในเซกุนดาดิบิซิออน ก่อนที่จะกลับสู่ต้นสังกัดอย่างอัตเลติกซึ่งเขาได้ลงเล่นให้กับสโมสรทั้งสิ้น 54 นัด ต่อมาใน ค.ศ. 2018 อาร์ริซาบาลากาเซ็นสัญญากับเชลซีด้วยค่าตัว 80 ล้านยูโร ทำให้เขากลายเป็นผู้รักษาประตูที่มีค่าตัวแพงที่สุดในโลก
อาร์ริซาบาลากาชนะเลิศฟุตบอลชิงแชมป์แห่งชาติยุโรปเยาวชน 2012 กับทีมชาติสเปนรุ่นอายุไม่เกิน 19 ปี เขาลงเล่นให้กับทีมชาติชุดใหญ่ครั้งแรกใน ค.ศ. 2017 และถูกเลือกติดทีมชาติในการแข่งขันฟุตบอลโลก 2018
มาร์ติน ลูเทอร์
มาร์ติน ลูเทอร์ (Martin Luther; 10 พฤศจิกายน พ.ศ. 2026 - 18 กุมภาพันธ์ พ.ศ. 2088) เป็นชาวเยอรมันที่เป็นทั้งศาสตราจารย์ด้านเทววิทยา นักบวช นักเขียน คีตกวี นักบวชแห่งคณะออกัสติเนียน และบุคคลที่สำคัญในการปฏิรูปศาสนา ลูเธอร์ได้เข้ามาบวชเป็นบาทหลวงในปี ค.ศ. 1507 เขาได้ปฏิเสธคำสอนและแนวทางปฏิบัติหลายประการของศาสนจักรนิกายโรมันคาทอลิก โดยเฉพาะอย่างยิ่ง เขาได้โต้แย้งกับมุมมองของการไถ่บาป ลูเธอร์ได้เสนอการอภิปรายโต้แย้งทางวิชาการเกี่ยวกับข้อปฏิบัติและประสิทธิผลของการไถ่บาปในญัตติ 95 ข้อของเขาในปี ค.ศ. 1517 การปฏิเสธที่จะละทิ้งงานเขียนทั้งหมดของเขาตามคำเรียกร้องของสมเด็จพระสันตะปาปาลีโอที่ 10 ในปี ค.ศ. 1520 และจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ ที่ประชุมสภาเมืองวอร์มส์ ในปี ค.ศ. 1521 ส่งผลทำให้สมเด็จพระสันตะปาปาทำการตัดขาดออกจากศาสนจักร และจักรพรรดิโรมันอันศักดิ์สิทธิ์ได้ประณามว่าเป็นคนนอกกฎหมาย
ลูเธอร์ได้สอนว่า การช่วยให้รอดพ้นจากบาป และด้วยเหตุนี้ ชีวิตอันเป็นนิรันดร์จึงไม่ได้มาจากการกระทำกรรมดี แต่จะได้รับเป็นของขวัญจากพระกรุณาของพระเจ้าโดยไม่เสียค่าใช่จ่ายเท่านั้น โดยผ่านทางความเชื่อของผู้ศรัทธาในพระเยซูคริสต์ในฐานะพระผู้ไถ่จากบาป ลัทธิเทววิทยาของเขาได้ท้าทายอำนาจและตำแหน่งของสมเด็จพระสันตะปาปา โดยสอนว่า พระคัมภีร์ไบเบิลเป็นแหล่งเดียวของความรู้ที่ถูกเปิดเผยโดยพระผู้เป็นเจ้า และต่อต้านทฤษฏีสังฆสภาพ(sacerdotalism) โดยถือว่า ชาวคริสเตียนที่ได้เข้าพิธีบัพติศมาทั้งหมดเป็นบาทหลวงอันศักดิ์สิทธิ์ ผู้ที่ระบุด้วยสิ่งเหล่านี้ และคำสอนที่กว้างขวางทั้งหมดของลูเธอร์จึงถูกเรียกว่า ลูเทอแรน แม้ว่าลูเธอร์ได้ยืนยันว่าชาวคริสเตียนหรืออีแวนเจลิคอล (German: evangelisch) เป็นเพียงชื่อนามที่ยอมรับได้สำหรับบุคคลที่นับถือพระคริสต์